b'\n_START_ARTICLE_\nDom za sanje\n_START_SECTION_\nO Skupini\n_START_PARAGRAPH_\nUstanovitelja skupine sta Miro Tom\xc5\xa1i\xc4\x8d in Janez Dular, ki sta \xc5\xbee pred tem na akusti\xc4\x8dnih kitarah preigravala avtorske skladbe. Kmalu se jima je pridru\xc5\xbeil bas kitarist Peter Jeni\xc4\x8d. Trio je za\xc4\x8del ustvarjati liri\xc4\x8dne skladbe akusti\xc4\x8dnega zna\xc4\x8daja in priredila prvi koncert v atriju knjigarne Goga v Novem mestu. Po prihodu Mihe Reclja sredi poletja leta 2000 se je trio preimenoval v skupino Dom za Sanje._NEWLINE_Prve skladbe je skupina posnela na za\xc4\x8detku leta 2001, poleti 2002 pa se je skupini pridru\xc5\xbeil \xc5\xa1e klaviturist Jakob Kotnik. Na za\xc4\x8detku leta 2003 so izdali skladbo Bumerang, s katero so aprila 2003 nastopili na TV Slovenija v oddaji ORION. Po izboru strokovne \xc5\xbeirije je skladba osvojila 1. mesto in se uvrstila v finale, kjer je zasedla 4. mesto. Oktobra 2003 je skupina posnela videospot za skladbo Bumerang, februarja pa so Dom za sanje nastopili na ROCKAJADI 2004, kjer so osvojili 3. mesto. Po skoraj\xc5\xa1njem odhodu Jakoba Kotnika, je skupina glasbeno pot nadaljevala kot \xc5\xa1tiri\xc4\x8dlanska zasedba. Za nekaj \xc4\x8dasa so takrat prenehali koncertirati in zaradi spremembe zasedbe priredili aran\xc5\xbemaje svojih skladb. Septembra 2004 so za\xc4\x8deli snemati svoj prvi album, ki je bil dokon\xc4\x8dan oktobra 2005. Aprila 2006 je album iz\xc5\xa1el pod naslovom Izredno stanje._NEWLINE_Novembra 2006 je DzS zmagal na nate\xc4\x8daju Simply the best contest.'